Document ID: 32008D0181

SKLEP SVETA
z dne 25. februarja 2008
o sklenitvi Sporazuma o znanstvenem in tehničnem sodelovanju med Evropsko skupnostjo in Državo Izrael
(2008/181/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 170 Pogodbe v povezavi s prvim stavkom prvega pododstavka člena 300(2) in člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Komisija je v imenu Skupnosti s pogajanji z Državo Izrael dosegla obnovitev Sporazuma o znanstvenem in tehničnem sodelovanju (v nadaljnjem besedilu „Sporazum“).
(2)
Sporazum je bil podpisan v imenu Skupnosti dne 16. julija 2007 v Bruslju, s pridržkom njegove sklenitve.
(3)
Ta sporazum je treba odobriti -
SKLENIL:
Člen 1
Sporazum o znanstvenem in tehničnem sodelovanju med Evropsko skupnostjo in Državo Izrael (2) se odobri v imenu Skupnosti.
Člen 2
Predsednik Sveta v imenu Skupnosti poda uradno obvestilo, predvideno v členu 5(2) Sporazuma.
V Bruslju, 25. februarja 2008

Labels: 7
18
15
5